Document ID: 32008D0789

KOMISIJAS LĒMUMS
(2008. gada 3. oktobris),
ar kuru groza Lēmumu 2006/588/EK, ar ko nosaka no Padomes Regulas (EK) Nr. 1782/2003 10. pantā paredzētās modulācijas izrietošo summu piešķiršanu dalībvalstīm no 2006. līdz 2012. gadam
(izziņots ar dokumenta numuru K(2008) 5534)
(2008/789/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 10. panta 3. punkta pirmo daļu,
tā kā:
(1)
Ar Komisijas Lēmumu 2006/410/EK (2) ir konkrēti noteiktas summas, kas iegūtas, veicot Regulas (EK) Nr. 1782/2003 10. panta 2. punktā paredzētos tiešo maksājumu samazinājumus 2006.-2012. gadam, un ko 2007.-2013. budžeta gadam piešķir Eiropas Lauksaimniecības fondam lauku attīstībai (ELFLA).
(2)
Lēmumā 2006/410/EK noteiktās summas, kas iegūtas modulācijas rezultātā, grozītas ar Komisijas Lēmumu 2008/787/EK (3). Šis grozījums ietekmē 2008. līdz 2012. gadam atbilstošās summas. Tas bija atkarīgs gan no tiešo maksājumu pieauguma, kas izrietēja no augļu un dārzeņu un vīna nozares reformas, gan arī no Regulas (EK) Nr. 1782/2003 II pielikumā noteiktā attiecīgajai valstij maksimālā pieļaujamā daudzuma samazinājuma pēc minētās regulas 12. panta 4. punktā paredzētās pārskatīšanas. Attiecīgi ir jāgroza arī no Regulas (EK) Nr. 1782/2003 10. pantā paredzētās modulācijas izrietošās summas 2006.-2012. gadam.
(3)
Tāpēc Komisijas Lēmums 2006/588/EK (4) ir attiecīgi jāgroza.
(4)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/588/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2008. gada 3. oktobrī

Labels: 18
19
5
6